Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 422

(113) A „piacfelosztás” fejezetébe tartoznak azok a megállapodások, amelyeknek fõ eleme az, hogy a vevõt korlátozzák egy adott termék beszerzése vagy viszonteladása helyének megválasztásában. Ez az összetevõ megtalálható a kizárólagos beszerzésben, ahol a szállító és a vevõ közötti megállapodás szerinti kötelezettség vagy ösztönzõ rendszer arra készteti a vevõt, hogy egy adott termék — például X márkájú sör — iránti szükségletét kizárólag a kijelölt szállítótól való vásárlással elégítse ki, de a vevõ továbbra is szabadon vásárolhat és adhat el versengõ termékeket, például versengõ márkájú sört. Ez az összetevõ tartalmazza a területi viszonteladási korlátozásokat, az elsõdleges felelõsségi terület kijelölését, a forgalmazó mûködési helyének korlátozását és a vásárló általi viszonteladás korlátozását is.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes